**Skuodo Bartuvos progimnazijos OPKUS (Olweus programos kokybės užtikrinimo sistemos) planas 2018 -2019 mokslo metams**

**Skuodo Bartuvos progimnazija**

Progimnazijoje mokosi 558 mokiniai, dirba 54 pedagoginiai darbuotojai ir 23 darbuotojai ne mokytojai. Sukomplektuotos naujai atvykusių mokinių 1a, 1b, 1c klasės, todėl klasės vadovės OPKUS programą įgyvendina nuo pirmųjų ugdymo metų. 2d, 4d, 5d, 5e ir 9a klasėse ugdoma 14 didelių ir labai didelių specialiųjų ugdymosi poreikių turinčių mokinių, kurių mokytojos pagal galimybes vykdo patyčių prevencijos programą.

Progimnazijoje ugdymo procesas vyksta viename pastate. Po pastato modernizavimo (renovacijos) progimnazijos koridoriai yra durimis padalyti į atskiras erdves, o tai apsunkina priežiūros vykdymą. Pradinės klasės įsikūrusios rytiniame pastato korpuse, o 5-8 klasių mokomieji kabinetai yra vakarinėje ir centrinėje progimnazijos dalyse. Šalia progimnazijos pastato yra stadionas su sporto aikštynais, miesto ligoninė, daugiabučiai ir individualūs gyvenamieji namai. Progimnazijos teritorija yra neaptverta (aptverta tik PUG vaikų žaidimo aikštelė).

2017-2018 mokslo metais įvyko teigiamas pokytis – nustatyta, kad mažiau mokinių progimnazijoje patiria patyčias (apie 30% mažiau nuo ankstesniais metais patyčias patyrusių mokinių procento). Daugiausia besityčiojantys iš kitų buvo 7-8 klasių mergaitės ir 6-8 klasių berniukai. Patyčių prevencija ypač aktuali 6-7 klasių berniukams. Mergaitės daugiausiai patyčias patyrė koridoriuose / laiptinėse, pakeliui į / iš progimnazijos, klasėje be mokytojo, berniukai – koridoriuose / laiptinėse, progimnazijos kieme, pakeliui į / iš progimnazijos. Nustatytos dažniausios patyčių formos: žodinės patyčios, melas /gandai, išskyrimas tarp mergaičių, o tarp berniukų buvo fiksuotos ir fizinės patyčios.Tyrimu nustatyta, mažiau mokinių progimnazijoje tyčiojasi iš kitų (apie 30% mažiau nuo ankstesniais metais besityčiojančių iš kitų mokinių procento). Progimnazijoje siekiama, kad patyčių tema taptų įprastine pokalbių su mokiniais tema. Vedamos reguliarios klasių valandėlės pagal OPPP modelį, daug dėmesio skiriama individualiam darbui su mokiniais, kurie patiria patyčias ir, kurie tyčiojasi iš kitų. Organizuojami renginiai, akcijos patyčių prevencijos tema. Socialinės pedagogės, psichologė teikia pagalbą klasių vadovams vykdant prevencinę veiklą (individualus darbas su mokiniais, korekciniai pokalbiai, susitikimai su mokinių skriaudėjų tėvais progimnazijoje, administracijos posėdis, projektai, prevenciniai renginiai ir kt.).

Specialiojo ugdymo klasių mokytojos nuolat kalbasi su savo mokiniais patyčių tema, moko vaikus pageidaujamo elgesio. Visi darbuotojai susipažinę ir geba taikyti Olweus programos procedūras sprendžiant patyčių atvejus. Procedūros primintos viso progimnazijos personalo susirinkime 2018-04-27, taikomos praktikoje, fiksuojamos Patyčių atvejų registravimo žurnale. Apie procedūras ir susitarimus kalbama administracijos, mokytojų tarybos posėdžiuose (protokolai). Kiekvienais mokslo metais mokinių tėvai / globėjai detaliai informuojami apie progimnazijos patyčių prevencijos veiklą ir su ja susijusių problemų sprendimus bent viename bendrame visos progimnazijos tėvų susirinkime ir bent viename kiekvienos klasės tėvų susirinkime.

Rengiant OPKUS planą 2018-2019 mokslo metams buvo remtasi praėjusių mokslo metų OPKUS plano įgyvendinimo analize, KK ir MSG susirinkimų nutarimais, mokinių internetinės apklausos apie patyčias progimnazijoje rezultatais.

**Progimnazijos įsipareigojimai. Įstatyminė bazė**

Lietuvos Respublikos Švietimo įstatymas.

Lietuvos Respublikos Vaikų teisių apsaugos pagrindų įstatymas.

Skuodo Bartuvos progimnazijos strateginis planas 2014-2018 metams.

Skuodo Bartuvos progimnazijos veiklos planas 2018 metams.

**Olweus programos standartas**

Mokykla pradėjo diegti OPPP 2009 metais, o OPKUS pradėta įgyvendinti nuo 2011 metų rugsėjo 1 dienos. Nuo 2013 metų spalio 7 dienos progimnazija yra sertifikuota Olweus mokykla. 2017 m. gegužės mėnesį progimnazijoje vyko OPPP auditas, sertifikato galiojimas pratęstas 1 mokslo metams, o 2018 m. gegužės mėnesį progimnazijoje vyko OPPP auditas, sertifikato galiojimas pratęstas 2 mokslo metams.

**Tikslas –** skatinti pageidaujamą mokinių elgesį įgyvendinant Olweus programos standartą.

**Uždaviniai:**

1. Paskirti vienos MSG grupės naujas vadoves.

2. Nuolat pildyti Patyčių atvejų registracijos žurnalą.

3. Didesnį dėmesį skirti aptarnaujančio personalo įtraukimui į programos įgyvendinimą skatinant dalyvavimą MSG susirinkimuose.

4. Atnaujintas „Nuobaudų kopėtėles“, jų pakopas fiksuoti pildant P1 protokolą, efektyviau jas taikyti visoje veikloje.

5. Klasių vadovėms klasių valandėlių pagal OPPP modelį metu:

5.1. 1 klasėse – supažindinti mokinius su programa;

5.2. 1-8 klasėse – temas rinktis pagal OPPP programą.

6. Tobulinti OPKUS veiklą atsižvelgiant į programos auditorių, MSG pasiūlymus ir praėjusių mokslo metų mokinių apklausos rezultatus:

6.1. koreguoti progimnazijos priežiūros grafiką 2 kartus per mokslo metus;

6.2. reguliariai pildyti patyčių atvejų registracijos žurnalo, laikomo mokytojų kambaryje, įvykių korteles;

6.3. reguliariai pildyti patyčių atvejų registracijos žurnalo protokolus;

6.4. mokinių tėvus (globėjus, rūpintojus) šviesti patyčių prevencijos klausimais;

6.5. elektroninio dienyno sistemoje pildyti informaciją apie klasių valandėles pagal OPPP modelį, vadovautis formos R2 reikalavimais.

7. Olweus patyčių prevencijos programą integruoti į progimnazijoje organizuojamus renginius.

8. Specialiojo ugdymo klasių mokytojoms rekomenduoti pagal galimybes programą integruoti į klasių veiklas.

**Plano paruošimas ir tvirtinimas**

Planas parengtas 2018 -2019 mokslo metams. Planas tvirtinamas progimnazijos Direktoriaus ir įsigalioja nuo patvirtinimo datos. Planas paskelbtas progimnazijos internetinėje svetainėje [www.bartuva.lt](http://www.bartuva.lt/) .

**OPKUS planas 2018 -2019 mokslo metams**

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos turinys | Data | Dokumen-tas | Atsakingas asmuo | Dokumento pateikimo galutinis terminas |
| 1. | Mokytojų ir aptarnaujančio personalo susirinkimai. | 2018 m. rugpjūtis ir 2019 m. birželis. | C1, C4 | Direktorius | Kitą dieną po susirinkimo. |
| 2. | 5 MSG susirinkimai. | 2018 m. rugsėjis, gruodis, 2019 m. sausis, balandis, birželis (pagal progimnazijos mėnesių planus). | R1 | MSG vadovės | Kitą dieną po susirinkimo. |
| 3. | Koordinacinio komiteto susirinkimai. | 2018 m. rugsėjis, spalis, 2019 m. sausis, birželis. | Protokolai | Direktorius | Kitą dieną po susirinkimo. |
| 4. | Mokymai naujiems programos nariams. | 2018 m. spalis | R3 | Instruktorė | Kitą dieną po mokymų. |
| 5. | Mokinių apklausa. | 2018 m. lapkritis | C1 | Direktorius | 2019 m. birželio mėn. |
| 6. | Priežiūros progimnazijoje vykdymo grafiko koregavimas. | 2018 m. rugsėjis ir 2019 m. sausis | C1 | Direktorius | 2019 m. birželio mėn. |
| 7. | Keturių taisyklių prieš patyčias reguliarus naudojimas. | Visus mokslo metus | C2 | 1-8 klasių vadovės | 2018 m. gruodžio mėn. ir 2019 m. birželio mėn. |
| 8. | 1-8 klasių valandėlės pagal OPPP modelį. | Du kartus per mėnesį | R2 | 1-8 klasių vadovės | Kitą dieną po klasės valandėlės. |
| 9. | Mokinių savivaldos susirinkimai. | 2018 m. spalis ir 2019 m. vasaris | R4, C3 | Direktoriaus pavaduotoja ugdymui, atsakinga už mokinių savivaldos veiklą | Kitą dieną po susirinkimo. |
| 10. | Individualūs pokalbiai su mokiniais. | Visus mokslo metus | C2 | 1-8 klasių vadovės | 2018 m. gruodžio mėn. ir 2019 m. birželio mėn. |
| 11. | Tėvų (globėjų, rūpintojų) informavimas apie OPKUS visuotiniame susirinkime. | 2018 m. rugsėjis | C1 | Direktorius | 2019 m. birželio mėn.. |
| 12. | Tėvų (globėjų, rūpintojų) švietimas patyčių prevencijos klausimais 1-8 klasių susirinkimuose. | 2 kartus per mokslo metus: 2018 m. rugsėjis ir 2019 m. vasario-gegužės mėn. (pagal klasių vadovių veiklos planus). | C2 | 1-8 klasių vadovės | 2018 m. gruodžio mėn. ir 2019 m. birželio mėn. |
| 13. | OPKUS plano rengimas ir tvirtinimas. | 2018 m. rugsėjis | Planas | Direktorius | 2018 m. rugsėjo 10 d. |
| 14. | Priminimas mokytojams ir aptarnaujančiam personalui apie P1 procedūras. | 2018 m. rugpjūtis | P1  C1 | Visi mokytojai, aptarnaujančio personalo darbuotojai, Direktorius | 2018 m. rugpjūčio 29 d.  2019 m. birželio mėn. |
| 15. | Nukrypimų fiksavimas ir trūkumų pašalinimas. | Užfiksavus nukrypimą | A1/A2 | Koordinatorė  Direktorius | Pastebėjus nukrypimą.  Pašalinus nukrypimą. |